મુંબઈમાં છેલ્લા બે દિવસથી ભારે વરસાદ પડી રહ્યો છે. વિવિધ દુર્ઘટનાઓમાં સાત જણનાં મોત થયાં હતાં. દરમિયાન શહેરમાં કુલ 12 સ્થળે શોર્ટસરકિટની ફરિયાદો અગ્નિશમન દળ પાસે આવી હતી. તેમાં પીએમજીપી કોલોની, મોહિતે પાટીલ નગર, ઘાટકોપર માનખુર્દ લિંક રોડ, માનખુર્દ ખાતે એક મહિલા અને એક નાનું બાળક ઘાયલ થયા હતા. સારવાર દરમિયાન ઉષા સાવંત (40)નું મોત થયું હતું. અંધેરી પૂર્વમાં આંબેવાડી ખાતે કૂવામાં પડતાં વિશાલ વિલાસ અંબોરે (25)નું મોત થયું હતું. દરમિયાન કુર્લા પશ્ચિમમાં હલાવપુલ વિસ્તારમાં ત્રણ માળની ઈમારતનો કેટલો ભાગ તૂટી પડ્યો હતો. જેમાં પાંચ જણ ઘાયલ થયા હતા. સિંધુદુર્ગ જિલ્લાના તિલારી ઘાટમાં કાર ખીણમાં પડતાં પાંચ જણનાં મોત થયાં હતાં.